stanford-oval/wikipedia huggingface dataset:
רנין
הערות שוליים

1 2 3  GRCh38: Ensembl גרסה 89: ENSG00000143839 - Ensembl, מאי 2017
↑  "Human PubMed Reference:".
↑  "Mouse PubMed Reference:".
↑  Phillips MI, Schmidt-Ott KM (בדצמבר  1999). "The Discovery of Renin 100 Years Ago". News Physiol. Sci. 14: 271–274. PMID 11390864. {{cite journal}}:  (עזרה)
↑  מחבר: Julie L. Lavoie et al
כותרת: Overview of the Renin-Angiotensin
System — An Endocrine and Paracrine System.
שנה: 2003
מגזין: Endocrinology
↑  מחבר:Weihua Yuan et al כותרת: 1,25-Dihydroxyvitamin D3 Suppresses Renin Gene Transcription by Blocking the
Activity of the Cyclic AMP Response Element in the Renin Gene Promoter.
שנה: 2007
מגזין: JBC
| --- | --- |
בקרת זהויות :  NLI: 987007531643005171  BNE: XX532962  BnF: cb12397812q (data)  LCCN: sh85112852  NDL: 00569396 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מערכת הרנין-אנגיוטנסין-אלדוסטרון
שיאוליאי (רשות מקומית)

שיאוליאי (בליטאית: Šiaulių rajono savivaldybė, ‏האזנהקובץ:Siauliai.ogg‏Ⓘ‏; ביידיש ובעברית, גם: שאוול ושאוולי) היא אחת מ-60 הרשויות המקומיות של ליטא.
רשות מקומית שיאוליאי משתרעת על פני 1,807 קמ"ר, ואוכלוסייתה מנתה בשנת 2014, למעלה מ-42,000 תושבים. היא גובלת במערבה במחוז טלז. מרכזה המנהלי היא העיר שיאוליאי הנהנית ממעמד מנהלי נפרד (הרשות המקומית של העיר שיאוליאי (לי')), ולכן אינה נכללת בתחומה. עם יישובי הרשות נמנים קורשנאי ובזיליונאי.
שחפית כספית

| שחפית כספית |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפאיים
משפחה:: שחפיתיים
סוג:: שחפית כספית
מין:: שחפית כספית
שם מדעי
 Hydroprogne caspia ‏פאלאס, 1770
תחום תפוצה


Hydroprogne caspia
שחפית כספית (שם מדעי: Hydroprogne caspia) היא מין של שחפית יחידה בסוגה. שחפית זו היא הגדולה במיני השחפיות.
שחפית זו היא הגדולה ביותר במיני השחפיות ואורכה 48-60 ס"מ, עם מוטת כנפיים של 126-145 ס"מ ומשקל של 530-782 גרם. היא בעלת מקור אדום ענקי וראש שחור בעל ציצה אחורית. הגוף לבן והרגליים שחורות וקטנות. הזנב מפוצל מעט בקצוות והכנפיים שחורים בקצה.
השחפיות הן עופות ימיות החיות גם בחופים ובכמה אגמים. הן חיות בצפון אמריקה (כולל בימות הגדולות), באירופה ואסיה (בעיקר סביב הים הבלטי והים השחור), אפריקה, אוסטרליה, אמריקה המרכזית וצפון אמריקה הדרומית. בישראל היא נפוצה כל השנה בחופי אילת ונדירה בים התיכון.
השחפיות ניזונות בעיקר מדגים שהם שולות במים רדודים מהאוויר והם יעופו עד 60 ק"מ לעבר הים כדי לדוג. הם דגות גם באגמים וביצות וניזונים גם מחרקים, זוחלים ויונקים קטנים וגוזלי עופות אחרים.
השחפית מתרבה בקיץ ומטילה 1-3 ביצים בצבע כחול-ירוק. הביצים מוטלות בקן על הקרקע ולעיתים אף בין הצמחייה. הם מקננות לבד או בלהקות עם שחפים ושחפיות אחרות.
הערות שוליים

↑  שחפית כספית באתר הרשימה האדומה של IUCN
| --- | --- |
בקרת זהויות :  NLI: 987007537134005171
שומרים! שומרים!

| --- | --- |

 מידע כללי
 מאת:  טרי פראצ'ט
 שפת המקור:  אנגלית
 סוגה:  פנטזיה, הומור
 נושא:  פילם נואר 
 הוצאה
 תאריך הוצאה:  1989 
 מספר עמודים:  335
 הוצאה בעברית
 הוצאה:  הוצאת כנרת זמורת ביתן
 תאריך:  1998
 תרגום:  שלומית הנדלסמן
 פרסים
 The Big Read 
 סדרה
 סדרת ספרים:  עולם הדיסק, ספרי משמר העיר
 הספר הבא:  אנשי המשמר
 קישורים חיצוניים
 הספרייה הלאומית:  003566765
 
שומרים! שומרים! (באנגלית: Guards! Guards!) הוא השמיני בסדרת ספרי "עולם הדיסק" של טרי פראצ'ט והראשון בסדרת ספרי משמר העיר, תת-סדרה בתוך סדרת הספרים הגדולה של "עולם הדיסק". הספר ראה אור ב-1989, תורגם לעברית על ידי שלומית הנדלסמן ב-1998.
עלילה

העלילה מתמקדת במשמר הלילה, המשטרה של העיר אנק מורפורק. מאז עלייתו לשלטון של האבלוק וטינרי ("האציל") לכס השלטון המשמר סובל מדעיכה מהירה בחשיבותו ובמספר אנשיו תודות למדיניות של האציל להגיע להסכמה עם ראשי גילדת הגנבים והמתנקשים שהכניסה את גילדותיהם למסגרת החוק וקבעה להן מכסה של פשעים שמותר להם לבצע ובתמורה הם הסכימו להעניש בעצמם את כל מי שיחרוג ממכסת הפשעים. ההסדר הזה עבד באופן מצוין וגרם לריסון הפשיעה באופן טוב יותר מזה שמשמר הלילה היה יכול לקוות להשיג אי פעם, כתוצאה מכך המשמר איבד את חשיבותו והפך לבדיחה בקרב תושבי העיר וחברים בו רק אנשים שהם חסרי כל יכולת להשיג עבודה אחרת ותפקידם היחיד הוא להלך ברחובות העיר ולהודיע על כניסת חצות הלילה. בתחילת הספר המשמר מונה רק שלושה חברים: מפקד המשמר האלכוהוליסט סרן סמיואל ויימס, סמל פרד קולון ורב"ט ססיל "נובי" נובס.
המצטרף הטרי למשמר הוא תת-שוטר גזר ברזלסון (Carrot Ironfoundersson). גזר גדל במכרה גמדים כבנו המאומץ של מנהל המכרה, כאשר הגיע לגיל 16 אביו בישר לו שהוא לא גמד אלא בן אדם (עובדה שלמרות שהוא התנשא לגובה של כמעט שני מטר עדיין הפתיעה את גזר) והוא מחליט שעדיף שיחיה בקרבת בני אדם ושולח אותו להתנדב כחבר משמר הלילה של אנק מורפורק מתוך מחשבה מוטעית שמדובר במשרה מכובדת. בגלל חינוכו הגמדי, גזר הוא שומר חוק נלהב ואופטימי, המאמין שאנשים טובים מיסודם. גזר מאופיין בכוחו הרב ובכריזמה שלו.
אגודת סתרים בראשותו של לופין וונס, יד ימינו של האציל, מתכננת להשתלט על אנק מורפורק. תוכניתם היא לזמן בעזרת קסם דרקון שיטיל אימה על העיר ואז לביים תרחיש שבו כביכול הנצר למשפחת המלוכה של אנק מורפורק חוזר לעיר ומביס את הדרקון ובאופן טבעי מקבל את הכתר מאנשי העיר אסירי התודה וכך יעלה לשלטון מלך בובה שיהיה נתון לשליטתם. ויימס ושאר אנשי המשמר נתקלים בדרקון באחת מהתקפותיו הראשונות ומתחילים לחקור את העניין.
תוכניתו של וונס מצליחה בתחילה. המתחזה מביס את הדרקון - שמועלם על ידי וונס - בקרב ביניהם, וטינרי נזרק לבור הכלא והמתחזה מומלך למלך. אולם הצלחתו היא קצרה, שכן הוא העריך יתר על המידה את יכולתו לשלוט בדרקון, שמצליח לחזור ממימד אחר בכוחות עצמו, ועתה גם בעל רצון חופשי. הדרקון מחסל את רוב חברי האגודה ואת המלך ותופס בעצמו את כס המלוכה, הוא דורש שתושבי העיר יתנו את הזהב והתכשיטים שברשותם ומתכנן לנהל מדיניות חוץ אימפריאליסטית כדי להשיג עוד מהמדינות השכנות.
כמו כן הוא דורש הקרבה של בתולה אחת לחודש. ליידי ראמקין, האשה העשירה ביותר באנק מורפורק ומגדלת דרקוני ביצות, נבחרת להיות מועלית לקורבן. ויימס מצליח לחלץ אותה והדרקון עצמו מובס על ידי ארול, דרקון ביצות שניתן לויימס על ידי ליידי ראמקין כחיית מחמד.
המשמר פורץ לארמון האציל, וונס נופל ומת, ואילו וטינרי חוזר לכס השלטון. המשמר מקבל כבוד והוקרה, וגיבור הספר, ויימס, זוכה בליידי ראמקין.
עיבודים

הספר עובד לתסכית רדיו בן שישה פרקים ב-1992 על ידי ה-BBC.
העלילה המרכזית של הספר עובדה למשחק המחשב "עולם הדיסק" ב-1995, שהיה משחק ההרפתקה הגרפי הראשון שמבוסס על ספרי עולם הדיסק, בעוד שהעלילה המרכזית בנוגע לאגודת הסתרים שמזמנת את הדרקון נשמרה, סתמרוח החליף את משמר העיר כגיבור המרכזי של המשחק ומשמר העיר עצמו, מלבד תפקידים משניים של גזר ונובי, לא מופיע בכלל במשחק. המשחק תורגם לעברית על ידי מחשבת.
ג'ופרי קוש עיבד את הספר למחזה שעלה על הבימה ב-1998.
הספר עובד לרומן גרפי על ידי גרהאם היגינס ב-2000.
רנמינבי

ערך זה עוסק במטבע הרשמי של הרפובליקה העממית של סין. אם התכוונתם ליחידת הבסיס של מספר מטבעות סיניים בעת החדשה, ראו .
| --- | --- |
 משתמשים:  רשמי: הרפובליקה העממית של סין הרפובליקה העממית של סין לא רשמי: הונג קונג הונג קונג קוריאה הצפונית קוריאה הצפונית מקאו מקאו
 סמל:  "¥" או "元"
 ISO 4217:  CNY
 יחידות משנה
 1/10:  ג'יאו (角)
 1/100:  פן (分)
 מטבעות ושטרות
 שטרות בשימוש:  ¥0.1, ¥0.5, ¥1, ¥5, ¥10, ¥20, ¥50, ¥100
 מטבעות בשימוש:  ¥0.1, ¥0.5, ¥1
 בנק מרכזי
 אינפלציה:  2.1%
 בנק מרכזי:  הבנק העממי של סין
 http://www.pbc.gov.cn/
 → Mengjiang yuan 
 
הרנמינבי או היואן הסיני (סמל: ¥ או 元, בסינית: 人民币, פיניין: Rénmínbì, נהגה: רֵ'נְמִינְבִּי) הוא המטבע הלאומי של סין העממית, מלבד בהונג קונג ובמקאו. המשמעות המילולית של רנמינבי היא "מטבע העם", ואילו המילה יואן (Yuán; 元) בסינית היא מילת מנייה למטבעות, ובשם זה מוכר המטבע במערב. היואן מחולק ל-10 גְ'יָאו (Jiǎo; 角), שכל אחד מהם מחולק ל-10 פֶן (Fēn; 分). בשימוש יומיומי נפוץ בסין גם הכינוי קְוָאי (块; Kuài) כשם המטבע, ומָאו (Máo; 毛) לעשירית היואן.
את הרנמינבי מנפיק הבנק העממי של סין, הבנק המרכזי של סין.
הקיצור הבינלאומי הרשמי של שם המטבע הוא CNY, אם כי נפוץ גם השימוש בקיצור RMB. סימון המטבע הוא ¥. החל מיולי 2005, עת נחשף לראשונה למסחר בין-בנקאי, מתחזק ערכו של המטבע בהתמדה מול הדולר. עם זאת, בשנת 2009 התייצב המטבע והוא עומד על שער ממוצע של 6.34 יואן לדולר, נכון לדצמבר 2011.
מטבעות

| מטבעות - סדרה 5 (1999 מהדורה)> ערך.ערך | מטבעות - סדרה 5 (1999 מהדורה)> מאפיינים טכניים.קוטר | מטבעות - סדרה 5 (1999 מהדורה)> מאפיינים טכניים.הרכב | מטבעות - סדרה 5 (1999 מהדורה)> מאפיינים טכניים.מסגרת | מטבעות - סדרה 5 (1999 מהדורה)> מאפיינים טכניים.צד ערך | מטבעות - סדרה 5 (1999 מהדורה)> מאפיינים טכניים.צד נושא | מטבעות - סדרה 5 (1999 מהדורה)> מועד הפצת השטר.מועד הפצת השטר |
| --- | --- | --- | --- | --- | --- | --- |
| ¥0.1 | 19 מ"מ | אלומיניום | חלקה | ערך, שנת ההנפקה | סחלביים | 16 אוקטובר 2000 |
| ¥0.5 | 20.5 מ"מ | נחושת/פלדה | מקווקוות | ערך, שנת ההנפקה | לוטוס | 18 נובמבר 2002 |
| ¥1 | 25 מ"מ | ניקל/פלדה | "RMB" חרות | ערך, שנת ההנפקה | חרצית | 16 אוקטובר 2000 |
שטרות

סדרה 5 של רנמינבי הוכנס למחזור ב-1 באוקטובר 1999, כאשר יצאו לאור שטרות ¥100, שנה לאחר מכן נוספו שטרות ¥20, ב-2001 נוסף לסדרה שטרות ¥10 ו-¥50, ב-2002 נוסף שטרות ¥5, ו-ב-2004 נוסף שטר ¥1.
שטרות > סדרה 5 (1999 מהדורה)

| ערך | גודל | צבע | תיאור> צד הפנים | תיאור> צד הגב | תיאור> סימן מים | מועד הפצת השטר | תמונה |
| --- | --- | --- | --- | --- | --- | --- | --- |
| ¥1 | 130 × 63 מ"מ | ירוק-צהוב | מאו דזה-דונג וסחלביים | האגם המערבי | סחלביים | 30 יולי 2004 |  |
| ¥5 | 135 × 63 מ"מ | סגול | מאו דזה-דונג ונרקיס | הר טאי | נרקיס | 18 נובמבר 2002 |  |
| ¥10 | 140 × 70 מ"מ | כחול | מאו דזה-דונג וורד | נהר היאנגצה | ורד | 1 ספטמבר 2001 |  |
| ¥20 | 145 × 70 מ"מ | חום | מאו דזה-דונג ולוטוס | עיר גווילין | לוטוס | 16 אוקטובר 2000 |  |
| ¥50 | 150 × 70 מ"מ | ירוק | מאו דזה-דונג וחרצית | ארמון פוטאלה | מאו דזה-דונג | 1 ספטמבר 2001 |  |
| ¥100 | 155 × 77 מ"מ | אדום | מאו דזה-דונג ושזיף | האולם הגדול של העם | מאו דזה-דונג | 1 אוקטובר 1999 |  |
שערי חליפין

| שער חליפין נוכחי עבור CNY |
| --- | --- |
באתר Google Finance:: AUD CAD CHF EUR GBP HKD ILS JPY USD
באתר Yahoo! Finance:: AUD CAD CHF EUR GBP HKD ILS JPY USD
באתר XE.com:: AUD CAD CHF EUR GBP HKD ILS JPY USD
באתר OANDA.com:: AUD CAD CHF EUR GBP HKD ILS JPY USD
באתר גלובס:: שער רנמינבי לדולר אמריקאי
הערות שוליים

↑  הלשכה הלאומית לסטטיסטיקה של סין, 2017
↑  2011 - Chinese Yuans to 1 USD, באתר x-rates.com
↑  "中华人民共和国货币概况" 中华人民共和国货币概况 (בסינית). הבנק העממי של סין. אורכב מ-המקור ב-10 בספטמבר 2004. {{cite web}}:  (עזרה)
↑  人民币票样 רנמינבי שטרות
| --- | --- |
בקרת זהויות :  NLI: 987007537669705171  GND: 1044255552  LCCN: sh2006007426 
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
רמון סבונד

| --- | --- |
 לידה:  1385? ברצלונה, ספרד 
 פטירה:  29 באפריל 1436 (בגיל 51 בערך) טולוז, צרפת 
 מדינה:  כתר אראגון 
 שפות היצירה:  קטלאנית, לטינית, ספרדית 
 הושפע מ:  רמון ליול 
 
רמון סבונד (קטלאנית: Ramon Sibiuda; סוף המאה הארבע עשרה - 1436), תאולוג, פילוסוף ורופא קטלוני.
חייו

נולד בברצלונה שהייתה בירת ממלכת אראגון. שימש כפרופסור לרפואה ולפילוסופיה באוניברסיטה של טולוז. נודע בשל ספרו "תאולוגיה טבעית" שנכתב בין 1434 ו- 1436. ספר זה שנכתב בלטינית הכיל מילים רבות שהושפעו מן הלשון הקטלאנית. הספר נערך בלטינית קלאסית על ידי חסידי תורתו והופיע שוב ב-1487, 1496 ו-1509.
בספרו זה סבונד כתב כי אלוהים נתן לאדם שני ספרים: את ספר היצירה (כלומר את הטבע) ואת הכתבים הקדושים. הוא טען כי באמצעות לימוד של ספר היצירה (או הטבע) ובעזרת "הארה" אלוהית ניתן ללמוד ולהבין את הכתבים הקדושים. הספר מכוון נגד הטיעון כי קיים ניגוד בלתי ניתן לגישור בין התבונה לבין האמונה, או בין הפילוסופיה לבין התאולוגיה. הוא המשיך וטען כי ניתן לעשות שימוש בתבונה האנושית כדי לחזק ולהבהיר את האמונה הנוצרית, וכי הטבע והתנ"ך שניהם כרוכים בהתגלות האלוהית.
ב-1559 ספר זה הוכנס לרשימת הספרים האסורים על ידי הכנסייה הקתולית באמצעות צו של האפיפיור פאולוס הרביעי, בגלל טענתו של סבונד כי הכתבים הקדושים אינם מהווים את המקור היחיד של ההתגלות האלוהית. הספר תורגם לצרפתית על ידי מחבר המסות מישל דה מונטן שהכניס בו שינויים שהתקבלו על דעתה של הצנזורה של הכנסייה (פריז, 1569). ב- 1595 המבוא המקורי של סבונד הוכנס שוב לרשימת הספרים האסורים.
את הסיבה להכנסת ספר זה לרשימת הספרים האסורים ניתן למצוא גם בתחילתה של המסה הפילוסופית הגדולה "סנגוריה על רמון סבונד" שנכתבה על ידי מישל דה מונטן בין 1575 ו 1580 (ספר 2, פרק 12):
"הביקורת העיקרית שאנשים מטיחים ביצירה זו [של סבונד] היא שהנוצרים גורמים לעצמם עוול כאשר הם מנסים למצוא סימוכין לאמונתם בתבונה האנושית. הם טוענים כי הנצרות נתפסת רק באמצעות אמונה והשראה מיוחדת במינה של החסד האלוהי."
מישל דה מונטן ניסה ללמד סנגוריה על ספר זה ועל מחברו וכתב:
"מצאתי כי מחשבותיו של סופר זה נעלות, כי ספרו ערוך היטב וכוונותיו מלאות יראת שמים... מטרתו של סופר זה אמיצה ונועזת, כי הוא לוקח על עצמו להטיח באתאיסטים את כל עקרונות הדת הנוצרית באמצעות חוקי הטבע והתבונה האנושית... רמון סבונד טרח כדי להוכיח לנו כי בעולם הזה אין בנמצא דבר מנוגד ליוצרו."
כמו רמון סבונד, מונטן חוקר את מצבה של ההכרה האנושית, אך מצביע על כך כי הידע והתבונה האנושית מוטלים בספק, ולכן גורס כי מוטב להישען על האמונה.
רמון סבונד זכה לאחרונה בתשומת לב רבה במסגרת לימודי מונטן בצרפת ובארצות הברית.
רומאריו טורס

רומאריו טורס גוטיירס (בספרדית: Romario Torres Gutiérrez; נולד ב-9 בפברואר 2005 בבאייה אונדה שבקובה) הוא כדורגלן קובני המשחק בעמדת הקשר במחלקת הנוער של נסיונל ובנבחרת קובה.
קריירת מועדונים

טורס גדל במחלקת הנוער של ארטמיסה, ובשנת 2020 החל לשחק בקבוצה הבוגרת של המועדון במסגרת ליגת העל הקובנית. ב-31 במאי 2023 חתם בנסיונל מליגת העל האורוגוואית, והחל לשחק במחלקת הנוער של המועדון.
קריירה בינלאומית

ב-20 ביוני 2023 ערך טורס את הופעת הבכורה שלו בנבחרת קובה, בהפסד 2-0 לנבחרת אורוגוואי במשחק ידידות.
הוא היה חלק מסגל הנבחרת בטורניר גביע הזהב 2023, וערך הופעה אחת בטורניר.
חיים אישיים

רומאריו טורס נקרא על שמו של כדורגלן נבחרת ברזיל בעבר רומאריו.
תארים

אליפות קובה (1): 2022
הערות שוליים

↑  ¿Cómo llegó el cubano Romario Torres a Nacional, al que comparan con Yaya Touré? Conocé su historia y miralo en acción באתר El Observador, ‏ 31 במאי 2023 (בספרדית)
↑  Rompen el mercado, la joya que contrata Nacional y provocaría miedo en Peñarol באתר El Futbolero Uruguay, ‏ 30 במאי 2023 (בספרדית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רומאריו טורס".
שומרים (ארגון)

ערך זה עוסק בארגון שיטור קהילתי. אם התכוונתם למשמעות אחרת, ראו .
סמליל של אגודת שומרים בדרום קליפורניה
שומרים (באנגלית: Shomrim) הם ארגוני שיטור קהילתיים הפועלים בקהילות יהודיות רבות ברחבי העולם, במטרה להילחם בפשע ובאנטישמיות. הם עובדים בשיתוף פעולה הדוק עם גורמי אכיפת החוק במדינה, שמנפיקות לחברי הארגון תעודות רשמיות. הארגונים פועלים גם כגורם מקשר בין המשטרה לבין הקהילה המקומית, והם מסייעים בין היתר באמצעות מתן עדויות או הבאת מתלוננים מתוך הקהילה אל בתי המשפט.
אגודת השומרים הראשונה והידועה מביניהם הוקמה במשטרת ניו יורק בשנת 1924. סרן יעקב קמינסקי היה נשיאה הראשון. הארגון פרח במיוחד בתקופת השפל הגדול, כאשר עבודות השירות האזרחי שהציע סיפק אמצעי פרנסה לרבים בקהילה היהודית. בשנים 37–1935 נוספו לארגון 400 חברים, ובשנת 1939 ניסו להתקבל כ-33,000 אנשים, מתוכם עברו את המבדקים רק 1,440, כשליש מהם יהודים. רובם היו בוגרי אוניברסיטאות ובעלי מקצועות חופשיים. לאורך שנות קיומו החזיקו שוטרי הארגון במגוון דרגות במשטרת ניו יורק, חלקן בכירות מאוד.
בחלק מהקהילות משמשים הארגונים כמעין תחליף למשטרה המקומית. מתנדבי הארגון מסיירים ברכבים מסומנים של הארגון, ונענים לקריאות חירום של אנשי הקהילה, שנמנעים לעיתים מליצור קשר עם המשטרה המקומית.
ארגוני שומרים בעולם

ויליאמסבורג וברוקלין, ניו יורק, ארצות הברית (נוסד בשנת 1981)
בורו פארק, ניו יורק, ארצות הברית
מונסי, ארצות הברית
מידווד, ארצות הברית
קראון הייטס, ניו יורק, ארצות הברית
בלטימור, ארצות הברית
לונדון, אנגליה
מיאמי, ארצות הברית. ("Miami-Dade Shmira Patrol" - נוסד בשנת 2005 על ידי איזק רוזנברג)
סטמפורד היל, לונדון, אנגליה ("Stamford Hill Safety & Rescue Patrol" - נוסד בשנת 2005)
מלבורן, אוסטרליה ("Community Security Groups")
אנגליה ("Community Security Trust")
ירושלים
בני ברק
הערות שוליים

↑  טקס ההשקה של היחידה הראשונה של ארגון "השומרים"
רוברט הגר

| --- | --- |

 לידה:  19 באוגוסט 1886 שטרסבורג, הקיסרות הגרמנית 
 פטירה:  14 בינואר 1978 (בגיל 91) מינכן, גרמניה המערבית 
 מוקד פעילות:  ברלין 
 מקום לימודים:  הקונסרבטוריון העירוני של שטרסבורג 
 סוגה:  מוזיקה קלאסית 
 שפה מועדפת:  גרמנית 
 פרסים והוקרה:  מסדר ההצטיינות הבווארי  אזרח כבוד של מינכן  צלב המפקד של מסדר המצוינות של הרפובליקה הפדרלית של גרמניה 
 
רוברט הגר (בגרמנית: Robert Heger, ‏19 באוגוסט 1886 – 14 בינואר 1978) היה מנצח ומלחין גרמני משטרסבורג באלזס-לורן.
ביוגרפיה

הגר למד בקונסרבטוריון העירוני של שטרסבורג אצל פרנץ שטוקהאוזן, אחר כך בציריך אצל לותאר קמפטר ולבסוף במינכן אצל מקס פון שילינג. אחרי התנסויות ניצוח מוקדמות בשטרסבורג הופיע לראשונה באולם בשנת 1908 או 1909. בהמשך הוזמן לנצח בברמן (1909), בפולקסאופר של וינה (1911) ובנירנברג (1913), שם ניצח גם על קונצרטים פילהרמוניים. אחרי הופעות במינכן עבר לברלין, שם ניצח בשנים 1933 עד 1950 ולבסוף חזר למינכן.
הגר ניצח בבית האופרה המלכותית, קובנט גארדן מ-1925 עד 1935 וב-1953 חזר לנצח שם עם להקת האופרה שלו ממינכן, בהפקה הראשונה בלונדון של "קפריצ'ו" מאת ריכרד שטראוס. הגר נפטר במינכן.
יצירותיו

"היהודיה מוורמס" (מלודרמה).
שלישיית פסנתר אופוס 14.
שירים.
"פסטיבל בהאברסלב", אופרה בשלוש מערכות, נירנברג 1911.
"הרו וליאנדר" (דרמה סימפונית, תזמורת מלאה) אופוס 12.
קונצ'רטו לכינור ברה מז'ור אופוס 16.
סימפוניה ברה מינור.
"שיר שלום" (יצירה כוראלית לסולנים, מקהלה, תזמורת ועוגב.
לקריאה נוספת

A. Eaglefield-Hull, A Dictionary of Modern Music and Musicians (Dent, London 1924)
H. Rosenthal and J. Warrack, Concise Oxford Dictionary of Opera (OUP, London 1974 printing)
א. אגלפיד-הול, "מילון למוזיקה מודרנית ולמוזיקאים בני ימינו" (דנט, לונדון 1924)
ה. רוזנטל ו-ג'. ואראק, "מילון אוקפורד המרוכז לאופרה" (הוצאת אוניברסיטת אוקספורד, הודפס בלונדון 1974)
שטפן גולסקו

שטפן גולסקו
שטפן גולסקו (ברומנית: Ştefan Golescu‏; 1809–1874) - פוליטיקאי רומני מוואלכיה, יליד גולשט, ששירת במשך תקופה קצרה כראש ממשלת רומניה מ- 26 בנובמבר 1867 ועד 12 במאי 1868.
גולסקו היה חבר ב"אספה של וואלכיה" שבחרה ב- 1859 ב- אלכסנדרו יואן קוזה כדומניטור של נסיכות ולאכיה (לאחר שכבר נבחר כדומניטור של נסיכות מולדובה). הוא היה חבר במפלגה הליברלית של יון ברטיאנו וראש ממשלה במשך חצי שנה, בממשלה ליברלית.
רמון קאלבל

רמון קאלבל (בצרפתית: Raymond Calvel; ‏1915/1914 - 30 באוגוסט 2005) היה מומחה ללחם ופרופסור לאפייה בבית הספר École Nationale Supérieure de Meunerie et des Industries Céréalières‏ (ENSMIC), בפריז, צרפת.
קאלבל נקשר עם תחייתו של סגנון עשיית הלחם הצרפתי כמו גם עם פיתוח גוף נרחב של מחקר על שיפור טכניקות של אפיית לחם, בכלל זה מחקרים על ההבדלים בין קמח החיטה האירופאי לזה האמריקאי ופיתוחו של אוטוליסיס (autolysis), הוספת מים מוקדם יותר בתהליך הערבוב והלישה המיועד להרפות את הגלוטן בעיסת הבצק ולפשט את תהליך הלישה, וכך להפוך את הבצק לגמיש יותר וקל יותר לעיצוב.
הוא היה מורם של ג'וליה צ'יילד וסימון בק בפרק הלחם בכרך השני של הספר  Mastering the Art of French Cooking, כמו גם יועץ לגילדת האופים של אמריקה (Bread Bakers Guild of America) בזמן היווסדה והתמקצעותה בראשית שנות התשעים. קאלבל אף כתב את הספר Le goût du pain (תורגם לאנגלית ב-2001 תחת הכותר The Taste of Bread (טעמו של הלחם)) שמהווה סיכום של עבודתו.
לקריאה נוספת

Calvel, Raymond, and Ronald Wirtz (trans.). The Taste of Bread. Springer, 2001, ISBN 0834216469.
Child, Julia. From Julia Child's Kitchen. New York: Knopf, 1975.
Child, Julia and Simone Beck. Mastering the Art of French Cooking, vol. 2. New York: Knopf, 1970.
Reinhart, Peter. Crust and Crumb. Berkeley, CA: Ten Speed Press, 1998, ISBN 1580088023.
Wing, Daniel and Alan Scott. The Bread Builders. White River Junction, Vermont: Chelsea Green Publishing, 1999, ISBN 1890132055.
רפרוף עליות

| --- | --- |

רפרוף עליות כפי שנראה במוניטור עם חסימה משתנה של הקשר הפרוזדור והחדר (ה-AV node) - תחילה חסימה של 4:1 ואז 3:1
 תחום:  קרדיולוגיה 
 טיפול:  אפיקסבן  dofetilide  אמיודארון  ריברוקסבאן  dabigatran etexilate  וארפרין 
 קישורים ומאגרי מידע
 eMedicine:  article/151210 
 DiseasesDB:  1072
 MeSH:  D001282
 MedlinePlus:  000184
 סיווגים
 ICD-10:  I48
 
רפרוף עליות, או רפרוף פרוזדורים (באנגלית: Atrial flutter,‏ AFL), היא הפרעת קצב לב על חדרית, הנגרמת לרוב כתוצאה ממנגנון שבשוב ('ריאנטרי' - Re-entry) במוקד אחד בעליות הלב. ההפרעה מופיעה לרוב אצל אנשים הסובלים ממחלות לב וכלי דם כמו מחלת לב כלילית, קרדיומיופתיה ויתר לחץ דם, אך עשויה גם להופיע באופן ספונטני אצל אנשים ללא מחלות לב. לרוב הופעה ראשונה של הפרעת קצב מסוג רפרוף עליות מתבטאת בקצב לב מהיר מהרגיל (טכיקרדיה). רפרוף עליות היא לרוב הפרעת קצב זמנית, אך כשהיא אינה מטופלת היא מתפתחת לעיתים קרובות לפרפור עליות. לעיתים נדירות מאוד עשויה ההפרעה להימשך חודשים ואפילו שנים.
פתופיזיולוגיה

במצב תקין, דחף חשמלי ראשוני (דה-פולריזציה) מופק על ידי הקוצב הראשי (SA node) של הלב, עובר בעליות הלב וגורם להפעלתן, ומשם מגיע אל קשר הפרוזדור והחדר (AV node). קשר הפרוזדור והחדר משהה את התקדמות הדחף החשמלי לפרק זמן של 120–200 מילישניות בטרם ממשיך הדחף אל חדרי הלב.
רפרוף עליות מתרחש כאשר קשר הגת והפרוזדור מאבד את שליטתו על קצב הלב ובמקומו מכתיב את הקצב מוקד עלייתי אחד הפועל במנגנון שבשוב (Re-entry). כיוון שהמוקד העלייתי מקצב בדרך כלל בקצב מהיר מאוד (עקב מנגנון השבשוב), הוא גורם לכך שקצב כיווץ והרפיית העלייה יהיה מהיר מאוד, מה שגורם לירידה ביעילות הכיווץ העלייתי. הזרם החשמלי שמגיע מהעליות עדיין עובר בדרכו אל החדרים בקשר הפרוזדור והחדר (ה-AV node), שמתאפיין במהירות הולכה איטית יחסית. האטת ההולכה החשמלית בקשר הפרוזדור והחדר גורמת לכך שלא כל הדחפים החשמליים המגיעים מהעליות ממשיכים אל החדרים, מה שמגן על הלב מהתפתחות של טכיקרדיה חדרית. הודות להאטת קצב זו, לא חלה לרוב פגיעה משמעותית בתפקוד החדרים.
רפרוף עליות מתאפיין לרוב בקצב עלייתי של בין 200-400 פעימות לדקה. הקצב החדרי יהיה תלוי בסוג הסינון המתבצע בקשר העלייתי-חדרי, כלומר - מספר הדחפים החשמליים המגיעים מהעליות, אל מול מספר הדחפים החשמליים שמצליחים לעבור אל החדרים דרך הקשר העלייתי-חדרי. קצב סינון של 2:1, כלומר - על כל 2 פעימות עלייתיות מתרחשת פעימה חדרית אחת - הוא קצב הסינון הנפוץ ביותר וצפוי לגרום לקצב לב חדרי של כ-150 בדקה. קצבי סינון אחרים נפוצים הם 3:1, ו-4:1 הנגרמים לרוב בשל שימוש בתרופות הגורמות להאטת ההולכה בקשר העלייתי-חדרי. ככל שיותר דחפים חשמליים יצליחו לעבור מהעליות אל החדרים, כך קצב הלב יהיה מהיר יותר והפגיעה בתפוקת הלב תהיה משמעותית יותר.
במצב תקין, דחף חשמלי שמגיע מהעליות יכול לעבור אל החדרים אך ורק דרך הקשר העלייתי-חדרי, כך שהסינון שמבצע הקשר שומר על החדרים מקצבים מהירים מדי המגיעים מהעליות. תסמונות מסוימות כמו תסמונת וולף–פרקינסון–וייט למשל, מתאפיינות בקיומו של סיב הולכה נוסף מהעליות אל החדרים, שמאפשר מעבר דחף חשמלי שלא דרך הקשר העלייתי-חדרי. במצב זה הופכת יכולת הסינון של הקשר העלייתי-חדרי לחסרת משמעות ודחפים חשמליים רבים יותר יכולים לעבור מהעליות אל החדרים וליצור בכך רפרוף עליות ללא סינון כלל - רפרוף 1:1. מצב של רפרוף 1:1 מתאפיין בסימפטומים מסכני חיים הכוללים התפתחות אקוטית של שוק קרדיוגני ופוטנציאל להתפתחות של פרפור חדרים.
תסמינים

רפרוף עליות גורם לעיתים קרובות לפעמת, אך לעיתים הוא אינו מורגש כלל. לאנשים עם מערכת קרדיווסקולרית תקינה, הפרעה זו אינה גורמת לרוב לסימפטומים מסכני חיים, אך בשילוב עם מחלת לב איסכמית או אי ספיקת לב, או במקרה של רפרוף מהיר במיוחד (רפרוף 1:1 לדוגמה), עשויה הפרעת הקצב להידרדר במהירות ולגרום לכאבים בחזה, קוצר נשימה חמור, תת לחץ דם, כאבי ראש, ישנוניות ובחילה. רפרוף עליות ממושך ומהיר עלול לגרום להתפתחות של אי-ספיקת לב אקוטית.
אבחנה

ניתן לאבחן רפרוף עליות על ידי תרשים אלקטרוקרדיוגרם (אק"ג). באק"ג, הקצב העליתי והחדרי יהיו סדירים לרוב, למעט מקרים נדירים בהם ההולכה בקשר העלייתי-חדרי משתנה מפעימה לפעימה. במקום גלי P, יהיו גלים שנראים כ"שיני מסור" או "שיני כריש" ונקראים גלי F. קומפלקס ה-QRS יהיה תקין (צר), למעט מקרים בהם קיימת הפרעה בהולכה החדרית (Aberrant Conduction) כדוגמת חסם צרור הולכה ימני (RBBB) או חסם צרור הולכה שמאלי (LBBB).
הערות שוליים

1 2 3  Atrial flutter - Life in the Fast Lane
| --- | --- |
בקרת זהויות :  GND: 4278965-5 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.